तीन थानाधिकारी मय जाप्ता फिर ट्रैफिक जाम : चार दिवसीय अंबामाता मेले में अंबामाता मेले का तीसरा दिन शहरवासी नाम रहा है। शनिवार सुबह 10 बजे से ही मेले में शहरवासियों की रेलम पेल शुरू हुई जो देर रात तक चलती रही। मेले में वाहनों की पार्किंग की व्यवस्था ग्राम पंचायत की ओर से सही नहीं करने से थोड़ी थोड़ी देर में जाम लगता रहा। मेले में धमोतर, रठांजना और देवगढ़ थानाधिकारियों को मय जाप्ते के लगाया हुआ है उसके बावजूद ट्रैफिक व्यवस्था सुचारु रुप से नहीं चल रही है। जबकि मेले के चलते एनएच 113 का मार्ग तक बदला हुआ है उसके बावजूद टेंपो बसों और दुपहिया वाहनों के लिए सही पार्किंग व्यवस्था नहीं करने से मेले में बार बार जाम लगता रहा। जिससे कारण मेलार्थियों को आधे से पौन घंटे तक जाम में फंसा रहना पड़ रहा है। पूरा ट्रैफिक विभाग मेला व्यवस्थाओं में लगा होने के बावजूद ना तो ओवर क्राउड पर कोई अंकुश लगा और ना ही पार्किंग की सही व्यवस्था थी।